armvectores/hy_wikipedia_2023 huggingface dataset:
Տիանա Բոշկովիչ

Տիանա Բոշկովիչ (սերբ.՝ Тијана Бошковић, մարտի 8, 1997(1997-03-08), Տրեբինյե, Սերբական Հանրապետություն, Բոսնիա և Հերցեգովինա), սերբ վոլեյբոլիստուհի, թուրքական «Էջզաջիբաշի» ակումբի և Սերբիայի հավաքականի անկյունագծային հարձակվող։ Աշխարհի գավաթի արծաթե մեդալակիր, Եվրոպայի չեմպիոն, Սերբիայի կրկնակի չեմպիոն, Սերբիայի սուպերգավաթի և Աշխարհի խաղերի գավաթակիր, եվրոպայի երիտասարդական առաջնության չեմպիոն, 2014 թվականի աշխարհի առաջնության մասնակից։ 2016 թվականի Օլիմպիական խաղերի արծաթե մեդալակիր։


== Կենսագրություն ==
Տիանա Բոշկովիչը ծնվել է 1997 թվականի մարտի 3-ին Տրեբինե քաղաքում, Սերբիայի Հանրապետություն, Բոսնիա և Հերցեգովինա։ Սկսել է վոլեյբոլ խաղալ վաղ մանկությունից, արդեն տասը տարեկանում մշտական բնակության համար տեղափոխվել է Բիլեչա քաղաք, մտել է կանանց վոլեյբոլի «Հերցեգովաց» ակումբ երիտասարդական կազմ։ 2010 թվականին հանդես է եկել թիմի հիմնական կազմում և մեկ մրցաշրջան խաղացել է Բոսնիայի և Հերցեգովինայի առաջնությունում։ Այնուհետև տեղափոխվել է Սերբիա, 2011-2015 թվականներին ներկայացրել է Բելգրադի սերբական «Պարտիզան Վիզուրա» ակումբը, ժամանակի ընթացքում ստացել է սերբական քաղաքացիություն։
Դեբյուտը Սերբիայի հավաքականի հիմնական կազմում տեղի է ունեցել 2014 թվականի Իտալիայում կայացած աշխարհի առաջնությունում, Սերբիայում հաջողությամբ հաղթահարել է որակավորումը՝ զբաղեցնելով առաջին տեղը խմբում, սակայն մրցաշրջանում հասել է միայն երկրորդ խմբային փուլին, որտեղ զբաղեցրել է չորրորդ տեղը։ Բացի այդ, Բոշկովիչը հաղթանակ է տարել Սերբիայի ազգային առաջնությունում և Եվրոպայի երիտասարդական առաջնության մինչև 19 տարեկան մարզուհիների շրջանում (ճանաչվել է այս մրցաշրջանի լավագույն խաղացողը), ստացել է Սերբիայի Սուպերգավաթ։
Միջազգային մակարդակով մեծահասակների շրջանում առաջին մեծ հաջողությանը Տիանա Բոշկովիչը հասել է 2015 թվականին, երբ միացել է Ստամբուլի թուրքական «Էջզաջիբաշի» ակումբին։ Ճապոնիայում կայացած Աշխարհի առաջնությունում նա նվաճել է բրոնզե մեդալ՝ զիջելով առաջատարի դիրքը միայն Չինաստանի Ժողովրդական Հանրապետության թիմին։ Հետագայում իր ցանկին ավելացրել է բրոնզե մեդալ, որն ստացել է Բելգիայում և Նիդերլանդներում անցկացվող Եվրոպայի առաջնությունում։ Այստեղ կիսաեզրափակիչ փուլում սերբերը պարտվել են Ռուսաստանի հավաքականին 1:3 հաշվով, բայց պատասխան խաղում երրորդ տեղը ամեն դեպքում նվաճել է՝ Թուրքիային հաղթելով 3:0 հաշվով։
Շնորհիվ մի քանի հաջող ելույթների՝ նա արժանացել է երկի պատիվը պաշտպանելու 2016 թվականի Ռիո դե Ժանեյրոյում կայացած ամառային Օլիմպիական խաղերի ժամանակ, որտեղ արժանացել է արծաթե մրցանակի. սերբ վոլեյբոլիստուհիները կարողացել են հասնել մինչև եզրափակիչ, որտեղ արդյունքում պարտվել են չինացիներին։


== Ակումբներ ==


== Նվաճումներ ==


=== Հավաքականի կազմում ===
Աշխարհի գավաթի արծաթե մեդալակիր՝ 2015
Եվրոպայի առաջնության բրոնզե մեդալակիր՝ 2015
Օլիմպիական խաղերի արծաթե մեդալակիր՝ 2016


=== Ակումբներում ===
Սերբիայի չեմպիոն՝ 2014, 2015
Աշխարհի գավաթակիր՝ 2015
Սերբիայի Սուպերգավաթի մրցանակակիր՝ 2013, 2014


== Ծանոթագրություններ ==


== Արտաքին հղումներ ==
Тияна Бошкович (անգլ.)
Интервью с Тияной Бошкович (սերբ.)
Ուգլովոե (գյուղ, Արտյոմ քաղաքային օկրուգ)

Անվան այլ կիրառումների համար տե՛ս՝ Ուգլովոե (այլ կիրառումներ)Ուգլովոե (ռուս.՝ Угловое), գյուղ Ռուսաստանի Պրիմորիեի երկրամասի Արտյոմ քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 12732 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրամարգի ֆրեսկո

«Սիրամարգի» ֆրեսկո (ռուս.՝ Фреска «Павлин»), տիլզիտցի նկարիչ Հենրի Մուտրեի կողմից սիրամարգ պատկերող Կալինինգրադի մարզի համար եզակի ֆրեսկո։ Ստեղծվել է 19-րդ դարի վերջին, գտնվում է Սովետսկ քաղաքի պատմական մասի բնակելի շենքերից մեկի մուտքում և համարվում է քաղաքի տեսարժան վայրերից մեկը։


== Պատմություն ==
Ֆրեսկոն հարյուր տարուց ավել վաղեմության է, նրա տարիքը հավասար է Լոմոնոսովի փողոցում գտնվող այն շենքի տարիքին, որի մուտքում պատկերված  է այն։ Սիրամարգի որմնանկարի հեղինակը համարվում է լանդշաֆտային նկարիչ, նկարչության ուսուցիչ Հենրի (Հենրիխ) Մուտրեյը (Henry Muttray): Տարբեր ժամանակներում նա բնակվել է Քյոնիքսբերգշտրասսե 1 ա  (1890 թ.), Հերիխշտրասսե  4 (1897 թ.), Խոյեշտրասսե   88 (1909 թ.) հասցեներում։
Հայտնի է, որ  Խոյեշտրասսեի վրա 1881 թվականին կառուցված Քաղաքացիական ժողովի տան («Բյուրգերհալլե ») համար , նա նկարել է որմնանկարներ հին Տիլզիտի տեսարաններով։ Շենքը գտնվում էր ներկայիս քաղաքային թանգարանի մոտակայքում և պատերազմի ժամանակ կիսով չափ ավերվել էր, որի պատճառով էլ այն քանդվեց։
Կալինինգրադի մարզի համար եզակի սիրամարգի որմնանկարը, կարող է  դառնալ քաղաքի պարծանքը, այնտեղ կարելի է հրավիրել զբոսաշրջիկների։ Սակայն քանի որ այն չունի պահպանման կարգավիճակ, նրա հետ վարվում են բարբարոսաբար։  Նույնիսկ տան վերանորոգումից առաջ ուղղակի որմնանկարի վրայով ինչ որ մալուխ անցկացվեց, իսկ նորոգման ժամանակ այն չէր փակվել հատուկ ծածկոցով շինարարական փոշուց և աղտոտումից պաշտպանելու համար։
2012 թվականին տան վերանորոգումից հետո որմնանկարն աղտոտվել էր սվաղի և սպիտակեցնող նյութերի ցայտուկներով և կորցրել նախկին գրավչությունը։ Ներկայումս արվեստի հուշարձանը պահանջում է ռեստավրատորների անհապաղ միջամտությունը:


== Նկարագիր ==
«Սիրամարգի» հին ֆրեսկոն գտնվում է Լոմոնոսովի փողոցի վրա գտնվող տներից մեկի կամարի վրա։ Հարուստ գեղազարդված տունը կառուցվել է նոր վերածննդի ոճով, նրա  պատվիրատուն և սեփականատերը  (տունը կառուցվել է մոտավորապես 1890 թվականին) եղել է քաղաքային քարտուղար Կնոսպեն։ Ֆրեսկոյում պատկերված է դրախտի թռչունը` հոյակապ գեղեցկությամբ սիրամարգը, շրջապատված մերձարևադարձային բուսականությամբ։  Երկար տարիներ անց ֆրեսկոն չի խամրել, իսկ դա  նշանակում է որ նրա պատկերման ժամանակ օգտագործվել են ամենաբարձր որակի գունանյութեր։ 


== Որմնանկարի ռեստավրացիայի փորձեր ==
2014 թվականի մարտին «Մեր քաղաքը» հասարակական կազմակերպությունը գրավոր դիմել է Սովետսկի քաղաքապետարանին խնդրանքով, որ օգնեն պահպանել «Սիրամարգի» հնագույն ֆրեսկոն։ Նամակի պատճենը ուղարկվել է նաև մշակութային ժառանգության օբյեկտների պահպանության պետական ծառայությանը։ Քաղաքի գլխավոր ճարտարապետ Ալեքսեյ Սամարգինը պատասխանել է, որ վերանորոգման ընթացքում կատարած թերությունները կարող են վերացնել միայն վերահսկող ընկերությունը և տան սեփականատերերը։ Այս պատասխանից հետո հարցում է ուղարկվել տարածքային կառավարման վարչությանը, որտեղից պատասխանել են, որ 2015 թվականին առաջնահերթություններից կլինի իրականացնել պետական ​​պատմական և մշակութային քննություն ֆրեսկոյի համակողմանի ուսումնասիրության գործում, որի արդյունքներից կորոշվի այն ներառելու նոր հայտնաբերված մշակութային ժառանգության օբյեկտների շարքում և հարց կբարձրացվի վերականգնելու պատմական և մշակութային տեսարժանությունը։


== Ծանոթագրություններ ==
Ալեքսանդր Զակարլյուկա

Ալեքսանդր Արկադիի Զակարլյուկա ծնվել է հունիսի 24-ին  1995 թվականին, Կոհտլա-Յեռվե քաղաքում, որը գտնվում է Էստոնիայում, ազգությամբ ռուս-էստոնացի է։ էստոնական «Ներվա-Տրանս» ֆուտբոոլային ակումբի հարձակվող է։


== Կարիերա ==
Ալեքսանդր Զեվերլյուկան սկսել է իր ֆուտբոլային կարիերան «Զենիթ» ֆուտբոլային ակումբում, բայց չկարողանալով ընդկրվել հիմնական կազմում , 2014 թվականին որոշում է կայացնում տեղափոխվել Նիժնի Նովգորոդի «Վոլգա» ֆուտբոլային ակումբ։ Նիժնի Նովգորոդում հանդես է եկել երիտասարդական հավաքականում։
2014 թվականին տեղափոխվել է Տուլայի «Արսենալ» ֆուտբոլային ակումբ, որի կազմում հանդես է եկել երիտասարդական հավաքականում։ Պրեմիեր Լիգայում «Արսենալ»-ի կազմում առաջին հանդիպումն անց է կացրել 2015 թվականի մարտի 21-ին, երբ Դմիտրի Ալենիչևը դեմ լինելով խաղը Մոսկվա տեղափոխելուն, խաղադաշտ դուրս բերեց փոխարինող կազմը «ԲԿՄԱ»-ի դեմ հանդիպման ժամանակ։ Խաղը ավարտվեց ի օգուտ բանակայինների 4-1 հաշվով։
«Արսենալից»-ից հեռանալուց հետո խաղացել է Պենզայի «Զենիթ», իսկ հետո էստոնական «Ներվա-Տրանս» ակումբներում։


== Արտաքին հղումներ ==
Профиль на сайте sportbox.ru
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)


== Ծանոթագրություններ ==
Մրգային աղցան

Մրգային աղցան, ուտեստ, պատրաստված տարբեր թարմ մրգերից, որոնք կտրտված են ոչ մեծ կտորների։
Ավանդական բաղադրատոմսի մեջ մտնում են խնձոր, տանձ, նարինջ, բանան։ Հաճախ ավելացվում է նաև խաղող՝ առանց կորիզների, արքայախնձոր ու մանդարին։ Մրգային աղցանի մեջ մտնում են նաև սովորական կամ շագանակագույն շաքարավազ կամ ավելացնում են մեղր։ Համի համար ավելացնում են նաև չամիչ, աղացած նուշ, կամ անտառային ընկույզ։ Մրգային աղցանների մեջ ավելացնում են նաև կիտրոնի հյութ՝ թարմություն հաղորդելու ու արտաքին տեսքի համար։ Հատուկ համ են հաղորդում նաև ռոմի, կոնյակի կամ լիկյորի փոքր քանակները։ Աղցանը ավանդաբար չեն համեմում ուրիշ բաներով, սակայն համի համար կարելի է ավելացնել յոգուրտ կամ հարած սերուցք։
Մրգային աղցանը մատուցվում է աղանդերի ձևով։ Աղցանը խորհուրդ է տրվում մատուցել սառը։
Աղցանի պահպանման ժամկետը անգամ սառնարանում սահմանափակ է։


== Տես նաև ==
Ռեմոխոն


== Աղբյուրներ ==
Салаты и закуски на каждый день. Фруктовый салат с орехами
Лучшие кулинарные рецепты. Фруктовый салат по-бразильски
Русская кухня. Фруктовый салат с соусом
Թաթանք

Թաթանք, գյուղ Արևմտյան Հայաստանում, Սասունի Փսանք գավառակում։ Գտնվում էր Մարութակ (Մարութա) լեռան արևելյան կողմում։
1880-ականներին ուներ 22 տուն, 1913 թ.-ին ուներ 6 տուն բնակիչ։
Թաթանքն ուներ ավերված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գոլուբովկա (գյուղ, Ժմերինկայի շրջան)

Անվան այլ կիրառումների համար տե՛ս՝ ԳոլուբովկաԳոլուբովկա (ուկրաիներեն՝ Голубівка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Գոլուբովկա գյուղում բնակվում էր 121 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 275 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Vromance

Vromance (հանգըլ՝ 브로맨스), հարավկորեական տղաների երաժշտական խումբ, 2016 թվականից գտնվում է Rainbow Bridge World֊ի հովանավորության տակ։ Խումբը դեբյուտ է ունեցել 2016 թվականի հուլիսին, մինի ալբոմի «She» գլխավոր երգով։


== Գործունեություն ==


=== Դեբյուտից առաջ ===
Մինչև դեբյուտը բոլոր անդամներն աշխատել են տարբեր երաժշտական վայրերում և ձայնագրել են գիդեր երգիչների համար։ Անդամներ Փաք Չան Հյոն և Փաք Հյոն Կյուն վաղ ձայնագրել են «Love Is …» երգը «Ժառանգներ» դորամայի համար SBS ալիքում։ 2016 թվականի փետրվարին Փաք Չան Հյոնը համագործակցել է Հահ Գակի հետ «Already Winter» երգում։ Նրանց լեյբլը նկարագրել է նրանց որպես տարբերվող երաժշտական խումբ։


=== 2016֊ի ժամանակահատված՝ դեբյուտ «The Action»֊ի և «Romance»֊ի հետ ===
Խումբը դեբյուտ է ունեցել 2016 թվականի հուլիսի 12֊ին, թողարկելով իր առաջին «The Action» մինի ալբոմի «She» երգը, որը նրանք անվանել են շատ նորաձև։
2017 թվականի հունվարի 5֊ին Vromance֊ը անցկացրել է շուկեյս քամբեք և թողարկել է իր երկրորդ «Romance» մինի ալբոմը «I’m Fine» գլխավոր սինգլով, որտեղ նկարագրված է թե ինչ հուզիչ և տարբերվող է երգը։ Ալբոմը թողարկվել է հենց իր անոնսը թողարկվելուց հետո՝ հաջորդ օրը։


== Անդամներ ==
Փաք Չան Հյոն (հանգըլ՝ 박장현), ծնվել է 1989 թվականի հունիսի 6֊ին
Փաք Հյոն Կյու (հանգըլ՝ 박현규), ծնվել է 1991 թվականի փետրվարի 11֊ին
Լի Չան Դոն (հանգըլ՝ 이찬동), ծնվել է 1992 թվականի հուլիսի 20֊ին
Լի հյոն Սոկ (հանգըլ՝ 이현석), ծնվել է 1994 թվականի մայիսի 26֊ին


== Սկավառակագրություն ==


=== Մինի ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
http://gaonchart.co.kr/main/section/chart/online.gaon?nationGbn=T&serviceGbn=S1020&targetTime=29&hitYear=2016&termGbn=week&pageNo=4
http://www.gaonchart.co.kr/main/section/chart/online.gaon?nationGbn=T&serviceGbn=S1020&targetTime=02&hitYear=2016&termGbn=month
http://www.gaonchart.co.kr/main/section/chart/online.gaon?nationGbn=T&serviceGbn=ALL
http://gaonchart.co.kr/main/section/chart/album.gaon?termGbn=month&hitYear=2017&targetTime=01&nationGbn=K
http://gaonchart.co.kr/main/section/chart/album.gaon?nationGbn=T&serviceGbn=&targetTime=07&hitYear=2016&termGbn=month
http://gaonchart.co.kr/main/section/chart/album.gaon?nationGbn=T
http://www.allkpop.com/article/2017/01/vromance-insist-im-fine-with-mellow-new-track
https://www.soompi.com/2017/01/05/vromance-reveals-goals-upcoming-comeback/
http://entertain.naver.com/read?oid=396&aid=0000395294
http://mwave.interest.me/en/kstar/all-star Archived 2017-04-03 at the Wayback Machine.
http://www.melon.com/artist/timeline.htm?artistId=945262
Ռակովկա (Ռուսկայայի վտակ)

Անվան այլ կիրառումների համար տե՛ս՝ Ռակովկա (այլ կիրառումներ)Ռակովկա (ռուս.՝ Раковка), գետ Ռուսաստանում, հոսում է Կալինինգրադի մարզում և Գուրևսկի շրջանում։ Գետաբերանը տեղակայված է Ռուսկայա գետի աջ ափին 1 կմ հեռավորության վրա։ Գետի երկարությունը 23 կմ է, ավազանի տարածքը 110 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010152
Հիդրոլոգիական ուսումնասիրությունների կոդը - 104301015
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ-Սանդուխտ

Սուրբ-Սանդուխտ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Զմիյովսկի քաղաքային խորհուրդ (Խարկովի մարզ)

Զմիյովսկի քաղաքային խորհուրդ  (ուկրաիներեն՝ Зміївська міська рада), Ուկրաինայի Խարկովի մարզի Զմիյովսկի շրջանում։
2001 թվականի տվյալներով Զմիյովսկի քաղաքային խորհրդում բնակվում էր 17723 մարդ։ Բնակավայրը զբաղեցնում է 57,5 կմ² տարածք։ Բնակչության խտությունը կազմում էր 308 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հուստինիանոսի ժանտախտ

Հուստինիանոսի ժանտախտ, ժանտախտի պատմության մեջ արձանագրված առաջին համաճարակը։ Բյուզանդական կայսրությունում տարածվել է Հուստինիանոս Ա-ի օրոք (որտեղից էլ անունը), և ակտիվ եղել մոտ երկու դար՝ 541-750 թթ.։ Հետագայում համաճարակը տարածվեց հյուսիսային Աֆրիկայում, Եվրոպայում, Արաբիայում, կենտրոնական և հարավային Ասիայում, սակայն չտարածվեց արևելյան Ասիայում։
Ըստ պատմիչների 544 թ-ին Կոստանդնուպոլիս քաղաքում օրական մահանում էր 5-10 հազար բնակիչ։ Ընդհանուր առմամբ հիվանդության հետևանքով Արևելքում մահացավ 100.000.000, Եվրոպայում՝ 25.000.000 բնակիչ, իսկ Կոստանդնուպոլսում բնակչության 40 %-ը։
Նիժնեկոլցով (Տացինսկի շրջան)

Նիժնեկոլցով (ռուս.՝ Нижнекольцов), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։
Բնակչությունը կազմում է 97 մարդ։
Թամար (այլ կիրառումներ)

Թամար անվանումը կարող է վերաբերել.

Թամար (Ակնի գավառ), գյուղ Արևմտյան Հայաստանում, Խարբերդի վիլայեթի Ակնի գավառակում,
Թամար (վրաց թագուհի), Վրաստանի թագուհի 1184 թվականից (1178 թվականից հոր՝ Գեորգի III-ի գահակից),
Թամար թագուհու անվան օդանավակայան, օդանավակայան Վերին Սվանեթի տարածաշրջանի Մեստիա քաղաքատիպ ավանում։
Նուրլու

Նուրլու (ֆր.՝ Nurlu), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 385 մարդ, բնակչության խտությունը` 58.96 մարդ/կմ²։ Բնակավայրը զբաղեցնում է 6.53 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 245 աշխատունակ (15-64 տարեկան) բնակիչ, որոնցից ակտիվ էին 191-ը, իսկ ոչ ակտիվները` 54։ Ակտիվության ցուցանիշը կազմում է 78,0 %։ 191 աշխատունակ մարդկանցից աշխատել է 160 անձ (85 տղամարդ և 75 կին)։ Գործազուրկ են եղել 31 անձ (21 տղամարդ և 10 կին)։ 54 անաշխատունակներից 14-ը եղել են աշակերտներ կամ ուսանողներ, 22-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիգա (Մոյմենգայի վտակ)

Սիգա (ռուս.՝ Сига), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մոյմենգա գետի ձախ ափում՝ 4 կմ հեռավորության վրա։ Գետի երկարությունը 15 կմ է։ Սիգաի ակունքը գտնվում է ճահճուտներում, 7 կմ հյուսիս-արևմուտք Սյամժից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005610
Հիդրոլոգիական ուսումնասիրությունների կոդը - 103000561
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վուրմսհամ

Վուրմսհամ (գերմ.՝ Wurmsham), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 1324 մարդ, տարածքը՝ 28,14 կմ² (2010 թվականի դեկտեմբերի 31-ի տվյալներով) ։ Պաշտոնական կոդը՝ 09 2 74 193։
Կոմունան ունի 2 գյուղական շրջան


== Ծանոթագրություններ ==


== Արտաքին հղումներ ==
պաշտոնական կայք
Դուրուելո (քաղաք)

Դուրուելո (իսպ.` Duruelo)՝ քաղաք և մունիցիպալիտետ Իսպանիայում։ Մտնում է Սեգովիա պրովինցիայի, Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Սեպուլվեդա շրջանում։ Տարածքը կազմում է 17,36 կմ2, բնակչությունը` 136 մարդ (2004 թվականի տվյալներով)։


== Բնակչություն ==


== Ծանոթագրություններ ==
Փոցխ

Փոցխ, ձիաքարշ և տրակտորաքարշ գյուղատնտեսական մեքենա՝ խոտի փոցխման և լասավորման համար։ Ըստ աշխատանքի սկզբունքի կարող է լինել կողային և ընդլայնական, ըստ աշխատանքային օրգանների՝ զսպանակավոր ատամներով և անվամատնավոր փոցխեր։ Ընդլայնական փոցխը խոտը հավաքում, լասավորում է ագրեգատի շարժմանն ուղղահայաց ուղղությամբ։ Կողային փոցխերը խոտը լասավորում են, լասերը քրքրում, շրջում։
Վիտամին B2

Ռիբոֆլավին (լակտոֆլավին, վիտամին B2), ջրում լուծվող ամենակարևոր վիտամինից է, բազմաթիվ բիոքիմիական պրոցեսների կոֆերմենտ։


== Ընդհանուր տեղեկություններ ==
B²-ը (ռիբոֆլավին) անհրաժեշտ է օրգանիզմում սպիտակուցների և ածխաջրերի նորմալ փոխանակման համար։ B²-ը օժանդակում է օրգանիզմի կանոնավոր աճին և վերքերի ապաքինմանը։ Վիտամինի անբավարարության դեպքում նկատվում է շրթունքների վրա ճաքեր, շրթունքների անկյուններում խոցեր և խոր ճաքեր մատերի վրա։ Վերքերի ապաքինումը դանդաղում է։ B²-ի ամենամեծ քանակություն պարունակում են դրոժները, լյարդը, ինչպես նաև կաթը և կաթնամթերքները։ Վիտամինը կայուն է տաքացնելու նկատմամբ, բայց լույսից հեշտ քայքայվում է։


== Ֆիզիկական հատկություններ ==
Ռիբոֆլավինը վատ է լուծվում ջրում (0,12 մգ/մլ, 27,5 °C) և էթանոլում, անլուծելի է ացետոնում, դիէթիլ եթերում, քլորոֆորմում, բենզոլում։
Ռիբոֆլավինը կայուն է թթու և արագ քայքայվում է հիմնային միջավայրում։


== Քիմիական հատկություններ ==
Ռիբոֆլավինը կենսաբանական ակտիվ նյութ է, որը կարևոր դեր է խաղում մարդու առողջության պահպանման գործում։ Ռիբոֆլավինի ածանցյալները ֆլավինմոնոնուկլեոտիդը (FMN) և ֆլավինադենինդինուկլեոտիդ ը (FAD) կարևորագույն թթվա-վերականգնող ֆերմենտների կազմի մեջ են մտնում որպես կոֆերմենտներ։
Ֆլավինային ֆերմենտները մասնակցություն են ունենում ճարպային, սաթի և այլ թթուների թթվեցման մեջ, ինակտիվացնում և թթվեցնում են թունավոր ալդեհիդները, օրգանիզմում տրոհում են ամինաթթուների խորթ D-իզոմերները, որ գոյանում են բակտերիաների կենսագործունեության արդյունքում, մասնակցում են վիտամին B6 և ֆոլացինի կոֆերմենտ տեսակների սինթեզում, աջակցում են գլուտաթիոնի և հեմոգլոբինի վերականգնմանը։
Ֆերմենտներում կոֆերմենտները գործում են որպես թթվող սուբստրատից անջատվող էլեկտրոնների և պրոտոնների միջանկյալ կրիչներ։


== Ռիբոֆլավինի անբավարարությունը մարդու օրգանիզմում ==
Վիտամին B²-ը անհրաժեշտ է էրիտրոցիտների, հակամարմին կազմավորման համար, հասակի և օրգանիզմի վերարտադրության ֆունկցիաների կարգավորման համար։ Նա անհրաժեշտ է նաև առողջ մաշկի, եղունգների, մազեր աճի և ընդհանուր առմամբ ողջ օրգանիզմի առողջության համար, ներառյալ և վահանաձև գեղձի ֆունկցիան.
Մարդու մոտ ռիբոֆլավինի անբավարարության արտաքին դրսևորուններն են՝ շրթունքների լորձաթաղանթի ախտահարումը ուղղահայաց ճաքերով, ստոմատիտի երևույթներ բերանի անկյուններում, լեզվի այտուց և կարմրություն (գլոսիտ), քթաշրթունքային ծալքի, քթի թևերի, ականջների, կոպերի վրա սեբորեական դերմատիտ։ Հաճախ զարգանում են տեսողության օրգանների շեղումներ՝ լուսավախություն, եղջերաթաղանթի անոթավորում, կոնյունկտիվիտ, կերատիտ և որոշ դեպքերում՝ կատարակտ։ Ավիտամինոզի մի շարք դեպքերում ի հայտ են գալիս անեմիա և նյարդային խանգարումներ, որն ուղեկցվում է մկանային թուլությամբ, այրող ցավերով ոտքերում և այլն։
Մարդու մոտ ռիբոֆլավինի անբավարարության հիմնական պատճառները՝ այդ վիտամինը պարունակող մթերքների ոչ բավարար օգտագործումը, վիտամինը պարունակող մթերքների ոչ ճիշտ պահպանումը և մշակումը, որի հետևանքով վիտամինի պարունակությունը կտրուկ նվազումը, Աղեստամոքսային տրակտի քրոնիկ հիվանդությունները, ռիբոֆլավինի հակադիր դեղամիջոցների ընդունումը։


== Արտաքին հղումներ ==
Ինչպես խուսափել B վիտամինի պակասից Archived 2013-10-06 at the Wayback Machine.
Մաղզմա

Մաղզմա, սկավառակաձև, փոքր-ինչ գոգացած կափարիչ, որն օգտագործվում է սկիհի տաշտիկի վրա դնելու համար։ Մինչև սրբագործումը մաղզմայի վրա է հանգչում նշխարը։ Մաղզման հավանաբար խորհրդանշում է զոհի սեղանը։ Մաղզմայի վրա գցվում է քառակուսի կտավե կամ ասեղնագործ կտոր։
Նովոնիկոլաևսկոե (գյուղ, Վրադիևկայի շրջան)

Նովոնիկոլաևսկոե (ուկրաիներեն՝ Новомиколаївське), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1920 թվականին։
2001 թվականի տվյալներով Նովոնիկոլաևսկոե գյուղում բնակվում էր 241 մարդ։ Բնակավայրը զբաղեցնում է 0,498 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դյուկուկ

Դյուկուկ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գարգարացիներ

Ըստ հունական դիցաբանության` գարգարացիները (հուն․՝ Γαργαρείς Gargareis) միայն տղամարդկանցից կազմված ցեղ են եղել։  Ամեն տարի գարնանը նրանք զուգավորվում էին ամազոնուհիների հետ երկու ցեղեր սերնդատվությունը պահպանելու նպատակով։ Մի շարք աղբյուրներ նշում են, որ այս նպատակով շատ ամազոնուհիների առևանգել են, բռնաբարել և սպանել, իսկ այլ աղբյուրներ նշում են, որ հանդիպումները եղել են կամավոր հիմունքներով։ Ամազոնուհիները պահում էին աղջիկ երեխաներին` նրանց մեծացնելով որպես մարտիկների, իսկ տղա երեխաներին տալիս էին գարգարացիներին։
Համաձայն որոշ պատմաբանների` գարգարացիները չեչենների և ինգուշների նախահայրերից մեկն են և համարժեք են կամ առնվազն կապված են վրացական Ձուրձուկս անվան հետ։
Ստրաբոնը գրել է․ «ամազոնուհիները գարգարացիներին մոտ էին ապրում` Կովկասյան լեռների հյուսիսային լանջերին»։ Պլինիոս Ավագը, նույնպես, գարգարացիների բնակության վայրը համարել է Կովկասի հյուսիսը, բայց նրանց անվանել է «գեգար»։ Որոշ պատմաբաններ (Պ․ Կ․ Ուսլար, Կ․ Միլլեր, Ն․ Ֆ․ Յակովլեֆ, Լ․ Ա․ Էլնիկի, Ի․ Մ․ Դիակոնոֆ, Վ․ Ն․ Ջեմրակելի) համակարծիք էին, որ գարգարացիները ինգուշների նախնիներն են։ Հին Հունաստանի պատմաբան Ստրաբոնը  նշել է, որ գարգարացիները  Փոքր Ասիայի արևելքից՝ Ուրարտուից, գաղթել են դեպի Հյուսիսային Կովկաս։ Ջայմոխան նշում է, որ գարգարացի (gergara) բառի արմատը վայնախական ծագում ունի և իրականում նախավայնախերենում նշանակել է արյունակից, բարեկամ։
Բացի չեչենների և ինգուշների նախնիները լինելուց, կարևոր է նշել, որ կարծում են` գարգարացիները կենտրոնական դեր են գրավում Էրերի ձևավորման գործում, ևս մեկ վայնախական ազգ, որը ապրել է հյուսիսային Հայաստանում, Կովկասյան Ալբանիայում և Հերեթիում։


== Ծանոթագրություններ ==
Պուիատու (այլ կիրառումներ)

Պուիատու անունը կամ տերմինը կարող է վերաբերել հետևյալ հոդվածներին․

Պուիատու - գյուղ Էստոնիայի Ռիդալա շրջանի կազմում։
Պուիատու - գյուղ Էստոնիայի Իմավեռե շրջանի կազմում։
Պուիատու - գյուղ Էստոնիայի Պաիդե շրջանի կազմում։
Պուիատու - գյուղ Էստոնիայի Պիլտսամաա շրջանի կազմում։
Պուիատու - գյուղ Էստոնիայի Պեռստի շրջանի կազմում։
Միլոտովիսկա

Միլոտովիսկա (ռուս.՝ Мылотовиска), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տիբեյվիսկա գետի ձախ ափին՝ 33 կմ հեռավորության վրա։ Գետի երկարությունը կազմում է 52 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073768
Կոդը ըստ հիդրոլոգիական հետազոտության (ՌԴ) — 103007376
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հանածոների և միներալների թանգարան (Ավստրալիա)

Ավստրալիայի հանածոների և միներալների թանգարան (անգլ.՝ Australian Fossil and Mineral Museum). թանգարան Նոր Հարավային Ուելսի նահանգի Բատերստ քաղաքում։ Թանգարանը բացվել է 2004 թվականին։ Հավաքածուն ցուցադրվում է վիկտորյանական դարաշրջանից մնացած նախկին դպրոցի շենքում, որը կառուցվել է 1874 թվականին։ Հավաքածուում, որին անվանում են նաև Սոմեվիլների հավաքածու ներառված է ավելի քան երկու հազար ցուցանմուշ։


== Ցուցանմուշներ ==


=== Տիրանոզավր Ռեքս ===
Թանգարանի գլխավոր այցեքարտը զբոսաշրջիկների և խանդավառ մարդկանց համար Ավստրալիայում միակ ամբողջական տիրանոզավրի կմախքն է (10,5 մետր երկարությամբ և 4 մետր բարձրությամբ)։ Բացի դրանից, թանգարանում կան նաև Ավստրալիայում սաթի մեջ քարացած բրածոների, վիշապների քարացած ձվերի, ինչպես նաև օպալի՝ ծիածանաքարի ամենամեծ հավաքածուները։


=== Սոմերվիլիայի հավաքածու ===
Թանգարանի հավաքածուների մեկ երրորդ մասը կազմում են քարացած հանածոները, մնացած երկու երրորդը միներալներն են։ Համարվում է, որ բացման տարում թանգարանի ամբողջ հավաքածուն գնահատավել է 15 միլիոն ԱՄՆ դոլար։


== Ֆինասավորում ==
Թանգարանն ստեղծվել է կառավարության և հովանավորների կողմից, ինչպես նաև բարեգործական նվիրատվությունների արդյունքում։ Մշտական գործունեությունն ապահովում է Բատերստի խորհրդը։


== Ծանոթագրություններ ==


== Արտաքին հղումներ ==
Թանգարանի կայքը (անգլ.)
Կենցաղային խաղեր

Կենցաղային խաղեր, ժողովրդական, մարդկանց հասարակական կենսագործունեությունը վերարտադրող խաղեր։ Ներկայացնում են հիմնականում զբաղմունքը (անասնապահություն, որսորդություն, ձկնորսություն, երկրագործություն, արհեստներ), ամուսնա-ընտանեկան հարաբերությունները, սովորությունները։ Պարունակում են ծիսա-պաշտամունքային արարողությունների տարրեր։ Խաղերի բազմազանությունը պայմանավորված է բնակլիմայական, զբաղմունքային, սովորութային և այլ առանձնահատկություններով։ Խաղում են հիմնականում մանուկները։
Շինարարական բնույթի կենղացային խաղերը յուրովի վերարտադրել են ժողովրդի ճարտարապետությունը։ Երեխաները հիմնականում քարից, փայտից, ցեխից խաղային չափերով կառուցել են բերդեր, տներ և օժանդակ տնտեսական հարմարություններ (գոմ, թոնիր, փուռ)՝ ներկայացնելով համապատասխան կենսագործունեություն։
Որսորդություն պատկերող խաղերը ներկայացրել են զանազան միջոցներով (օղապարան, թակարդ, ծուղակ) կենդանիներ, թռչուններ, ձկներ որսալու տեսարաններ։ Անասնապահության հետ առնչվող խաղերում արտացոլվել են հատկապես խաշնարածության և դրա հետ կապված մյուս տնտեսական բնագավառները (կաթը փոխարինաբար տալը)։ Համեմատաբար շատ են եղել երկրագործությանը (դաշտամշակություն, այգեգործություն, ոռոգում, կալսում) վերաբերող կենղացային խաղերը։
Կենղացային խաղերի մի մասն արտացոլում է արհեստներ, զբաղմունք, առևտուր և առտնին կենցաղ։ Աղջիկները ներկայացրել են տնայնագործական և տնտեսական զբաղմունքը (մանել, գզել, գործել, կաբել, եփել, թխել), տղաները՝ տղամարդկանց հատուկ արհեստներն ու զբաղմունքը (սայլվոր, վաճառական, խանութպան, վարպետ)։
Որոշ խաղերով ներկայացվել են նախաամուսնական սովորություններն ու ընտանեկան կենցաղը (տունտունիկ, ճլորթի)։ Հարսանիքներն ուղեկցվել են սպորտային և զվարճալի տեսարաններ ներկայացնող խաղերով, որոնք որոշ դեպքերում արտահայտել են հարսի ու փեսայի ազգական-բարեկամների հակամարտությունները (մկնդախաղ, մենամարտեր)։ Կենղացային խաղերում հաճախ դատապարտվել են անազնվությունն ու խաբեությունը։ Կենղացային խաղերը կազմել են հայ մանուկների հիմնական խաղերի մեծ մասը և նպաստել նրանց հասարակական կենսագործունեությունը նախապատրաստելուն։ Այժմ նախկին կենցաղային խաղերի մեծ մասը վերացել է կենցաղային ու տեխնիկական նորամուծությունների հետևանքով։
Կոնստանտ (նկարիչ)

Կոնստանտ Անտոն Նիվենհեյս (հոլ.՝ Constant Anton Nieuwenhuijs / Nieuwenhuys / Nieuwenhuis , հուլիսի 21, 1920(1920-07-21)[…], Ամստերդամ, Նիդերլանդներ - օգոստոսի 1, 2005(2005-08-01)[…], Ուտրեխտ, Ուտրեխտ, Նիդերլանդներ) XX-XXI դարի սկզբի հոլանդացի էքսպրեսիոնիստ նկարիչ, արվեստի տեսաբան, բանաստեղծ, սոցիալիստ ուտոպիստ, տեսաբան, երաժիշտ։


== Կենսագրություն ==
Կոնստանտ Նիվենհեյսը ծնվել է Ամստերդամում և մեկ տարի ավելի մեծ էր, քան իր եղբայր Յանան (նաև հետագայում նկարիչ)։
Նա մանկուց սիրում էր երաժշտությունը, գիտեր երաժշտական նոտաները, երգում էր եկեղեցական երգչախմբում։ Նա տիրապետում էր կիթառի և ջութակի նվագելուն, բայց կատարում էր միայն իմպրովիզացիոն երաժշտություն, իսկ 45 տարեկանում նա տիրապետում էր նվագելու սիմբալներին։
Ամստերդամում Քանդակագործության դասերին այցելելուց մեկ տարի անց Կոնստանտը մտնում է Արվեստի պետական ակադեմիա (Rijksakademie voor Beeldende Kunst), այստեղ սովորելով 1939-1941 թվականներին։

COBRA ապստամբ նկարիչների խմբի հիմնադիր անդամ։ Սկզբում (1946 թվականի հանդիպումից ի վեր) ազդեցություն ունեցավ Ասգեր ornորնի վրա։ Այնուհետև, Կոստանդի նկարում, երևում են ֆանտաստիկ կենդանիների պատկերներ՝ լի վայրի ագրեսիայով, մարդ արարածներով։ CoBrA շարժման ամենաբարձր գործունեության ժամանակահատվածը արդյունավետ էր նաև Կոնստանտի համար (նկարներ՝ White Bird, 1948, Սանդուղք, 1949, Scorched Earth, 1951 - սրանք այդ ժամանակահատվածի նշանակալից գործեր են)։ Խմբում Կոնստանտը անփոփոխ կերպով կատարում էր տեսական գործչի գործառույթները. նա հոդվածներ էր գրում մամուլի և կատալոգների համար, ձևակերպում COBRA խմբի մանիֆեստի թեզերը։
Կոնստանտի կյանքի երկար ճանապարհի ընթացքում նա (բանավոր և տպագիր) անդրադարձավ ժամանակակից հասարակության թեմային՝ օգտագործելով մարքսիստական քննադատությունը որպես գործիք։ Նա հատկապես նշել է նկարչի դերը հասարակության մեջ, մարդու ստեղծագործական էներգիայի ազատման կարևորությունը։ 50-ականների սկզբից Կոնստանդի կողմից գործարկված ամենահետաքրքիր ձեռնարկներից մեկը ուտոպիստ էր, որի նպատակն էր հեռավոր ապագայի՝ ապագա քաղաքի ճարտարապետական նախագիծը, որը կոչվում էր «Նոր Բաբելոն» ։


== Ծանոթագրություններ ==


== Գրականություն ==
Стоквас, Виллемейн; Имансе, Герт. КОБРА в Москве : Работы из коллекции Амстердамского Стейделик музея / ГТГ 25 апреля — 25 мая 1997. -. — Амстердам: Стейделик музей, 1997. — С. 26, 34, 37, 39, 40, 53, 54, 66. — 72 с. — 2000 экз. — ISBN 9074876129
Wigley, Mark; Constant. Constant's New Babylon: The Hyper-architecture of Desire 1998. — 010 Uitgeverij, 1998. — 256 p. — ISBN 9064503435


== Արտաքին հղումներ ==
Подборка материалов о Константе: фото, тексты, репродукции картин.
Сотни работ Константа всех периодов и всех жанров
Բագրատունիներ Վրաց

Բագրատունիներ վրաց (վրաց.՝ ბაგრატიონები, «Բագրատիոնիներ»), թագավորական հարստություն Վրաստանում 9-19-րդ դարերում։ Մի շարք գիտնականների ուսումնասիրություններում պարզված է, որ վրաց Բագրատունիների հիմնադիրը եղել է 775 թվականին ծագումով հայ Վասակ Բագրատունին։ 9-րդ դարի կեսից Բագրատունիները հաջողությամբ պայքարել են Տփղիսի արաբական ամիրայության դեմ. նրան աջակցել են հայ Բագրատունիները։ Վերջիններս խալիֆայի կողմից 862 թվականից, սկսած Աշոտ Ա-ից, ճանաչված էին Հայոց և Վրաց իշխանաց իշխաններ։ Այնուհետև Բագրատունիները պայքարել են վրացական հողերը միավորելու համար։ Այս ուղղությամբ առաջինը լուրջ քայլեր է արել Բագրատ III (978-1014 թթ.)։ Բագրատի հաջորդները պայքարել են սելջուկ-թուրքերի և տեղական անհնազանդ իշխանների դեմ։ Վրաց Բագրատունիների ականավոր ներկայացուցիչներն էին Դավիթ Շինարարը (1089-1125 թթ.), Գեորգի III (1156-1184 թթ.), Թամարը (1184-1213 թթ.)։ Սելջուկ-թաթարների արշավանքների հետևանքով Բագրատունիները թուլացել են և դարձել հարկատու Ոսկե Հորդային։ Գեորգի V–ին հաջողվել է ազատվել մոնղոլներին հարկ տալուց, միավորել երկիրը։ Լենկթեմուրի արշավանքների, ֆեոդալական երկպառակությունների հետևանքով Բագրատունիների իշխանությունը վերստին թուլացել է։ 1801 թվականին, Վրաստանի Ռուսաստանին միանալուց հետո, Բագրատունիների թագավորական իշխանությունը վերացվել է։


== Գրականություն ==
Baddeley, JF, Gammer M (INT) (2003), The Russian Conquest of the Caucasus, Routledge (UK), ISBN 0-7007-0634-8 (First published in 1908; 1999 edition, reprinted in 2003)
Lang, DM (1957), The Last Years of the Georgian Monarchy: 1658—1832, New York։ Columbia University Press.
Rapp, SH (2003), Studies In Medieval Georgian Historiography: Early Texts And Eurasian Contexts, Peeters Bvba ISBN 90-429-1318-5.
A. Khakhanov. «Histoire de la Georgie», Paris, 1900 (in French)
A. Manvelichvili. «Histoire de la Georgie», Paris, 1951 (in French)
A. Manvelishvili. «Russia and Georgia. 1801—1951», Vol. I, Paris, 1951 (in Georgian)
K. Salia. «History of the Georgian Nation», Paris, 1983
Kartlis Tskhovreba, vol. I—IV, Tbilisi, 1955—1973 (in Georgian)
P. Ingorokva. Giorgi Merchule (a monograph), Tbilisi, 1954 (in Georgian)
E. Takaishvili. «Georgian chronology and the beginning of the Bagratid rule in Georgia».- Georgica, London, v. I, 1935
Sumbat Davitis dze. «Chronicle of the Bagration’s of Tao-Klarjeti», with the investigation of Ekvtime Takaishvili, Tbilisi, 1949 (in Georgian)
«Das Leben Kartlis», ubers. und herausgegeben von Gertrud Patch, Leipzig, 1985 (in German)
V. Guchua, N. Shoshiashvili. «Bagration’s».- Encyclopedia «Sakartvelo», vol. I, Tbilisi, 1997, pp. 318–319 (in Georgian)
Չորս

Անվան այլ կիրառումների համար տե՛ս՝ Չորս (այլ կիրառումներ)
Չորս (4), բնական թիվ է, գտնվում է 3-ի և 5-ի միջև։

Չորսն են՝տարվա եղանակները` գարուն, ամառ, աշուն, ձմեռ։
աշխարհի հիմնական կողմերը` հյուսիս, հարավ, արևելք, արևմուտք։
քառանկյունիների, այդ թվում` քառակուսու, շեղանկյունու կողմերը և անկյունները։
Գալիլեյան արբանյակները` Իո, Եվրոպա, Գանիմեդ, Կալիստո։


== Մաթեմատիկայում ==
կարգային թիվը՝ չորրորդ
առաջին բաղադրյալ թիվն է։
4=2+2=2×2=22


== Այլ բնագավառներում ==
ամենագործածական A4 ձևաչափի թղթի չափսերն են՝ 210×297 մմ
չորսը՝բերիլիումի ատոմային թիվն էհայերենի այբուբենի տառերով գրելաձևը՝ Դ
համացանցում 4 (անգլերեն` four) թիվը կարող է գործածվել for («համար») բառի իմաստով՝ 4U=for you (քեզ համար)։
շաբաթվա չորրորդ օրվա անունն է՝ հինգշաբթի։
չորստակ ծալված է համարվում երկու անգամ փոխուղղահայաց ուղիղներով ծալված թուղթը։
04-ը Ֆրանսիայի Վերին Ալպերի Պրովանս դեպարտամենտի կարգային թիվն է։
Արարատ (հանքային ջուր, Արարատ)

Անվան այլ կիրառումների համար տե՛ս՝ Արարատ (այլ կիրառումներ)
Արարատ, բնական հանքային ջուր՝ 2400-2800 մգ/լ հանքայնացմամբ, հիդրոկարբոնատային, կալցիումա-նատրիումային։ Արտադրվում է «Արարատ Գրուպ» ընկերության կողմից Հայաստանում։


== Քիմիական կազմ ==
Ընդհանուր հանքայնացում՝ 2400-2800 մգ/լ, pH 6,6


== Արտադրություն ==
Արտադրությունը գտնվում է Արարատի մարզում, ք. Արտաշատ, Հայաստան։


== Հանքերի բնութագրերը ==

Արարատի մարզի Վեդի քաղաքի ածխաթթվային ջրերի հանքերի В2 №11, №12, №19 Հորատանցքերը գտնվում են Խոսրովի արգելոցի տարածքում Ուրծի լեռնաշղթայի Բորոտ Աղբյուր կիրճում ծովի մակարդակից 1500 մ բարձրության վրա։ Հորատանցքերի խորությունը կազմում է 130-151 մետր։
Աշխարհագրական կոորդինատներ՝

39°56.26,6” հյուսիսային լայնության
44°44’33,4” արևելյան երկայնությանԱրարատյան սինկլինորումը արտեզյան ավազան է, որի հիմնական ջրային համալիրը Վերին կավճի կարբոնատային շերտն է։ Լեռնային գոյացությունների շերտը, որոնք ծածկում են վերին կավճի կարբոնատային և հրաբխածին ձևավորումները, էոցենի պորֆիրիտները և օլիգոցեն-միոցենները,  համեմատած Վերին կավճի ջրատարի համալիրի հետ, հանդես են գալիս որպես հարաբերական ջրային դիմադրություն է, որն էլ ապահովում է արտեզյան ավազանի տարածքում վերին կավճի համալիրի տակ բարձր ճնշման պահպանումը։
Տեղանքի երկրաբանական կառուցվածքը ընդգրկում է Ուրծի լեռնաշղթան կազմող ամենահին պալեոզոիկ գոյացումները (դևոնյան և ածխածնային)։
Հանքային աղբյուրների բոլոր ելքերը պայմանավորված են գոյացումների խոշոր խզմամբ և երկրորդային արտանետմամբ։ Այսպիսով, տարածաշրջանի հանքային ջրերը ձևավորվում են Դևոնյան կրաքարային խզման գոտում («առաջնային հանք») և ենթատրավերտինային ծածկի տակ («երկրորդական հանք»), որոնք ունեն բաշխվածության մեծ մակերես շրջանի գրեթե աբողջ հովտային մասում՝ ի հաշիվ հենց ձևավորված հանքային ջրերի («առաջնային հանքեր»)։
Հանքավայրի վերաբերյալ ստացված երկրաբանական, երկրա-հիդրո-երկրաբանական, երկրաջերմային, հիդրոքիմիական տվյալների հիման վրա հնարավոր եղավ հաստատել հետևյալը. Արարատի հանքային ջրերը  դասվում են ճնշումային ածխածնային ջրերի շարքին, որոնք ձևավորվում են զգալի խորություններում երիտասարդ (քառորդական) հրաբխային գործունեության զարգացման գոտում։ Այդ իսկ պատճառով հորատանցքերից ջուրը մղվում է անդեզիտոբազալտային ճեղքվածներից՝ ենթարկվելով բնական զտման և առանձնանում է իր բարձր  մանրէաբանական մաքրությամբ։


== Հատկություններ ==
ARARAT բնական հանքային ջուրը դասվում է բնական աղբյուրներից ստանցվող հիդրոկարբոնատային ջրերի խմբին։ «ԱՐԱՐԱՏ» հանքային ջուրը ներառված է ԳՕՍՏ 13273-88–ում։


== Գրականություն ==
Գոֆ

Գոֆ (անգլ.՝ Gough Island) կամ Գոնսալու Ալվարես (պորտ.՝ Gonçalo Álvares), փոքր հրաբխային կղզի Ատլանտյան օվկիանոսի հարավային մասում Տրիստան դա Կունյա կղզեխմբի կազմում (չնայած որոշ աշխարհագրագետներ այն համարում են առանձին կղզի, որը չի մտնում կղզեխմբի կազմում)։ Մտնում է Բրիտանական անդրծովյան տարածք Սուրբ Հեղինեի կղզի, Համբարձման կղզի և Տրիստան դա Կունյայի կազմի մեջ (այսինքն չի համարվում Մեծ Բրիտանիայի մասը)։ Կղզին անմարդաբնակ է։


== Աշխարհագրություն ==

Կղզու գլխավոր խնդիրներից մեկը տնային մուկն է։ 19-րդ դարում պատահաբար բերված մկները գիշատիչների բացակայության պատճառով տարածվել են։ Այսօր նրանց թիվը կազմում է մոտավորապես 700 000։ Մկները վնաս են հասցնում ծովային թռչունների ձվերին և ձագերին։ 2019 թվականին Մեծ Բրիտանիայի կառավարությունը միջոցներ է հատկացրել Գոֆ կղզում մկների ոչնչացման ծրագրի համար։


=== Կղզիներ և ժայռեր ===
Գոֆ կղզու շուրջ գտնվում են բազմաթիվ փոքր կղզիներ և ժայռեր՝

Հարավարևմտյան կղզի (անգլ.՝ Southwest Island)
Սեդլ կղզի (անգլ.՝ Saddle Island)
Թրիսթիանա ժայռ (անգլ.՝ Tristiana Rock)
Իսոլդա ժայռ (անգլ.՝ Isolda Rock)
Ռաունդ կղզի (անգլ.՝ Round Island)
Քոուն կղզի (անգլ.՝ Cone Island)
Լոթս Վայֆ կղզի (անգլ.՝ Lot’s Wife)
Չըրչ ժայռ (անգլ.՝ Church Rock)
Պինգվին կղզի (անգլ.՝ Penguin Island)
Ադմիրալս կղզի (անգլ.՝ The Admirals)


== Կլիմա ==


== Պատմություն ==
Ենթադրվում է, որ կղզին հայտնագործվել է պորտուգալացիների կողմից 1505 թվականին։ Երեք դար քարտեզների վրա կղզին կրել է Գոնսալո Ալվարես կամ Դիեգո Ալվարես անվանումը։
Կղզին 1731 թվականին վերաբացվել է անգլիացի ծովագնաց Չարլզ Գոֆի կողմից։ Նա մանրամասն նկարագրել է կղզու տեսքը, թեև կանգ չի առել նրա վրա։
Բրիտանական կառավարության թույլտվությամբ՝ 1956 թվականից կղզում տեղակայված է ՀԱՀ-ի օդերևութաբանական կայանը։


== Ծանոթագրություններ ==


== Արտաքին հղումներ ==
«The South Atlantic and Subantarctic Islands: Gough Island»։ Արխիվացված է օրիգինալից 2012-07-20-ին 
«South African weather station on Gough Island»։ Արխիվացված է օրիգինալից 2006-07-14-ին  
Gough Island Wildlife Reserve
«Всемирное наследие ЮНЕСКО»։ Արխիվացված է օրիգինալից 1997-07-10-ին  
«Остров Гоф»։ Արխիվացված է օրիգինալից 2006-01-07-ին  
Экологическое бедствие на острове Гоф. 20.05.2008
Շպակովո (գյուղ, Միրգորոդի շրջան)

Անվան այլ կիրառումների համար տե՛ս՝ ՇպակովոՇպակովո (ուկրաիներեն՝ Шпакове), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Շպակովո գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոսելկի (գյուղ, Սմետանինսկոե գյուղական բնակավայր)

Անվան այլ կիրառումների համար տե՛ս՝ ՆովոսելկիՆովոսելկի (ռուս.՝ Новоселки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլեջան

Բլեջան, լեռնագագաթ Թուրքիայի Բիթլիսի նահանգում, Արածանիի ձախ կողմում, Վանա լճից արևմուտք։


== Ծանոթագրություններ ==
Չկանի

Չկանի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արևմտյան ուղտեր

Արևմտյան ուղտեր (լատ.՝ Camelops), ուղտերի ընտանիքի խոշոր ներկայացուցիչների (Camelidae) մահացող տեսակ, որոնք բնակվում էին Հյուսիսային Ամերիկայում սառցային դարաշրջանի վերջում։


==== Տարածում ====
Նրանք ապրել են Հյուսիսային Ամերիկայի արևմտյան մասում։ Հայտնի է 6 տեսակ, որոնցից, հնարավոր է, ոչ բոլորն են համապատասխանում նման կարգավիճակի։ Վերջին տեսակը համարվել է Camelops hesternus-ը ուշ պլեյստոցենից, որոնք անհետացել են 10000 տարի առաջ։ Կալիֆորնիայի հայտնի ագարակատանը Լա Բրեյան հայտնաբերել է 40 առանձին տեսակների դիակներ, որոնք հասել են մինչև Յուկոն գետին։ Բացի արևմտյան ուղտերից Հյուսիսային Ամերիկայում ապրել են ևս 2 և ավելի փոքր կերպարներ այս տեսակի, որոնք պատկանում էին Palaeolama և Hemiauchenia ցեղերին։ Նրանք մահացել են արևմտյան ուղտերի հետ միաժամանակ։ Սրանից հետո Հյուսիսային Ամերիկայում միլիոնավոր տարիների էվոլյուցիայից հետո ուղտեր չեն մնացել։


==== Արտաքին տեսք ====
Կմախք Camelops hesternus.
Թեև արևմտյան ուղտերը համարվել են իրենց հարևանությամբ ապրող թզուկ ուղտերի ցեղակիցներ, բայց հիշեցնում են ներկայիս միասապատ ուղտերին (Camelus dromedarius), հասակը հասնում էր 3,6 մ-ի։ Նրանց մոտ նույնպես եղել է մեկ սապատ՝ թիկունքի կողմում, բայց նրանց մարմնի հետին մասը ավելի կլոր է, իսկ վերջույթները երկար են, ինչպես ներկայիս ուղտերինը։


==== Վարք ====
Արևմտյան ուղտերը, որոնք բնակվում էին Հյուսիսայի Ամերիկայի արևմտյան չորային շրջաններում, սնվում էին խոտով և շրջում էին մեծ հոտերով։ Իրենց մնացորդների կողքին հայտնաբերված մարդկային դիակները վկայում են, որ այս ուղտերը եղել են մարդկանց որսի առարկա։


==== Գրականություն ====
P. S. Martin: Quaternary Extinctions. The University of Arizona Press, 1984 ISBN 0-8165-1100-4
Հոսանք (թերթ)

«Հոսանք», տնտեսական, քաղաքական, հասարակական և գրական օրաթերթ։ Հայ մենշևիկների հրատարակություն։ Լույս Է տեսել 1906-1907 թվականներին, Թիֆլիսում։ Փաստացի խմբագիրներ՝ Ա. Զուրաբյան, Արամայիս Երզնկյան։ Լուսաբանել է հայկական մենշևիզմի, ինչպես նաև ս-դ. բանվորական հայկական կազմակերպության (սպեցիֆիկներ) գործունեությունը, Պետական դումայի ընտրությունների ընթացքը, տպագրել նյութեր Անդրկովկասի, Ռուսաստանի և արտասահմանյան երկրների քաղաքական, տնտեսական, մշակութային կյանքի վերաբերյալ։ 
Թարգմանաբար ներկայացրել է Գեորգի Պլեխանովի, Պոլ Լաֆարգի, Ավգուստ Բեբելի տեսական որոշ աշխատություններն ու նամակները։
(4593) Ռեյպուրթ

(4593) Ռեյպուրթ (անգլ.՝ Reipurth), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 3,031954 ա. մ., առավելագույնը մոտենում է 2,7069 ա. մ. հեռավորության վրա և հեռանում 3,357 ա. մ.։ Արեգակի շուրջ մեկ ամբողջական պտույտ է կատարում 1928,33 երկրային օրվա ընթացքում, իր ուղեծրով շարժվելով միջինում 0,18669 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։
Ռեյպուրթ աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4593) Ռեյպուրթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժեթերսվիլեր

Ժեթերսվիլեր (ֆր.՝ Jetterswiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 182 մարդ, բնակչության խտությունը` 51.41 մարդ/կմ²։ Բնակավայրը զբաղեցնում է 3.54 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 27 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 136 աշխատունակ (15-64 տարեկան)  բնակիչ, որոնցից ակտիվ էին 102-ը, իսկ ոչ ակտիվները` 34։ Ակտիվության ցուցանիշը կազմում է 75,0 %։ 102 աշխատունակ մարդկանցից աշխատել է 101 անձ (55 տղամարդ և 46 կին)։ Գործազուրկ են եղել 1 անձ (0 տղամարդ և 1 կին)։ 34 անաշխատունակներից 6-ը եղել են աշակերտներ կամ ուսանողներ, 16-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օֆենտալ (Նեկլինովսկի շրջան)

Օֆենտալ (ռուս.՝ Офенталь ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Սուչիտոտո

Սուչիտոտո (իսպ.՝ Suchitoto), մունիցիպալիտետ Սալվադորի Կուսկատլան շրջանում։ Ամբողջ երկրում հայտնի է իր եկեղեցով և գլաքարային փողոցներով։ Այս բնակավայրից հիանալի տեսարան է բացվում դեպի Սուչիտլան լիճ, որն արհեստական լիճ է Լեմփա գետի և Cerrón Grande ամբարտակի վրա։ Սուչիտոտոն սալվադորցիների հանգստյան օրերի սիրելի վայրն է։ Այն ունի մշակութային միջոցառումների մեծ ծրագիր, արվեստի պատկերասրահներ, մշակութային կենտրոններ, բազմատեսակ ձեռագործ աշխատանքներ։
Սուչիտոտոյի քույր քաղաքն է Արիզոնա նահանգի Պրեսկոտ քաղաքը։


== Տեսարժան վայրեր ==
Սանտա Լուսիա եկեղեցի (Iglesia de Santa Lucía)
Հին քաղաք (Ciudad Vieja, El Salvador)
Ալեխանդրո Կոտոյի տուն-թանգարան (Casa Museo de Alejandro Cotto)
Ասիենդա Կոլիմա (Hacienda Colima)
«Հիշողությունն ապրում է» համայնքային թանգարան (Museo Comunitario "La Memoria Vive")
Արժույթի թանգարան (Museo de la Moneda)
Տատիկի թանգարան (Casa de la Abuela)


== Հայտնի անձինք ==
Խոսե Մարիա Կանյաս (1809-1860), ռազմական գործիչ, մասնակցել է Նիկարագուայի ազգային պատերազմին
Մանուել Գալարդո (1826-1913), բժիշկ, Սալվադորի համալսարանի ռեկտոր, երկրում առաջինն է կատարել ոսպնյակի մթագնման վիրահատությունը
Ռիո Ռոմերո Բոսկե (1860-1935), Սալվադորի նախագահ (1927-1931)
Ալֆոնսո Կինոնես Մոլինա (1874-1950), Սալվադորի նախագահ (1914-1915), (1918-1919) և (1923-1927)
Արտուրո Արաուխո (1878-1967), Սալվադորի նախագահ (1931-1931)
Խուան Կոտտո (1900-1938), բանաստեղծ, լրագրող
Լուիս Մելգար Բրիսուելա (1943), գրող, բանաստեղծ
Խոսե Լուիս Էսկոբար Ալաս (1959), Սան Սալվադորի արքեպիսկոպոս
Ալեխանդրո Կոտտո (1928 -2015), Սալվադորի պատմության  ու մշակույթի ջատագով, Սուչիտոտոյի պատվավոր քաղաքացի (2002)


== Պատկերասրահ ==

		
		
		
		
		
		
		


== Գրականություն ==
Instituto Geográfico Nacional (1986). Diccionario Geográfico de El Salvador, Tomo II, L-Z. San Salvador: Talleres Litográficos del Instituto Geográfico Nacional.


== Ծանոթագրություններ ==
Իսնակ (Բալուի գավառ)

Իսնակ, գյուղ Արևմտյան Հայաստանում, Բալուի գավառակում։ Գտնվում էր Արածանիի աջ կողմի վտակ Քղի գետի աջ կողմում, Բալու քաղաքից 29 կմ հյուսիս-արևմուտք։
Գյուղը տեղակայված էր սարահարթի վրա, այգեվետ վայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ճանուտ (լիճ)

Ճանուտ, լիճ Հայաստանի Սյունիքի մարզի և Արցախի սահմանագլխին, Սյունիքի բարձրավանդակում, Սև լճի արևելյան մասում, ծովի մակարդակից 2660 մ բարձրության վրա։ Մակերեսը 30 հա է։


== Ծանոթագրություններ ==